Oficiālais Vēstnesis L 229 , 10/09/1996 Lpp. 0003 - 0010



Komisijas Regula (EK) Nr. 1749/96 (1996. gada 9. septembris) par sākotnējiem īstenošanas pasākumiem Padomes Regulai (EK) Nr. 2494/95 par saskaņotajiem patēriņa cenu indeksiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 2494/95 (1995. gada 23. oktobris) par saskaņotajiem patēriņa cenu indeksiem [1] un jo īpaši tās 4. pantu un 5. panta 3. punktu, tā kā katrai dalībvalstij jāsagatavo saskaņots patēriņa cenu indekss (SPCI), sākot ar indeksu 1997. gada janvārim; tā kā Regulas (EK) Nr. 2494/95 3. panta prasība ir, lai SPCI aptvertu preces un pakalpojumus, kas nopērkami dalībvalsts ekonomiskajā teritorijā, tieši apmierinot patērētāju vajadzības; tā kā pašreiz dalībvalstīs sagatavoto patēriņa preču indeksu darbība, jaunu nozīmīgu preču un pakalpojumu iekļaušanas prakse, cenu pielāgojums priekšmetiem, kam noteikta cena, atbilstīgi kvalitātes pārmaiņām, cenu kombinēšanas metodes, lai veidotu cenu indeksus vienkāršām preču grupām, vai paraugu ņemšanas metodes un prakse, lai noteiktu cenu, dalībvalstīs ir tik atšķirīga, ka dalībvalstīs iegūtie patēriņa preču indeksi neatbilst prasībai, lai tie būtu salīdzināmi, kas vajadzīgs, lai aprēķinātu SPCI; tā kā agrāko cenu izmantošanas prakse kā aizvietotājas patreizējām mēneša cenām atšķiras no iekasēto cenu izmantošanas tā, ka dalībvalstīs iegūtie patēriņa cenu indeksi neatbilst salīdzināmības prasībai, kas vajadzīga SPCI iegūšanai; tā kā jāiekļauj jaunas nozīmīgas preces un pakalpojumi gan tajos SPCI, kuru vērtība tiek katru gadu precizēta, gan tajos, kuru vērtība tiek precizēta retāk; tā kā ieviešanas pasākumi ir nepieciešami, lai nodrošinātu SPCI salīdzināmību saskaņā ar Regulas (EK) Nr. 2494/95 5. panta 3. punktu; tā kā saskaņā ar Regulas (EK) Nr. 2494/95 15. pantu Komisijai (Eurostat) jāiesniedz Padomei ziņojums par SPCI ticamību un to atbilstību salīdzināmības prasībām; tā kā šajā regulā paredzētie pasākumi atbilst viedoklim, kuru paudusi ar Padomes Lēmumu 89/382/EEK, Euratom [2] izveidotā Statistikas programmu komiteja; tā kā Eiropas Monetārajam institūtam lūgta konsultācija saskaņā ar Regulas (EK) Nr. 2494/95 5. panta 3. punktu un saņemts pozitīvs atzinums, IR PIEŅĒMUSI ŠO REGULU. I. VISPĀRĪGI NOTEIKUMI 1. pants Mērķis Lai katra dalībvalsts varētu sastādīt salīdzināmu saskaņotu patēriņa cenu indeksu (SPCI), šīs regulas mērķis ir noteikt: - sākotnēji iekļaujamās preces un pakalpojumus, kā arī salīdzināmu iekļaujamo preču un pakalpojumu precizēšanas praksi, lai varētu iekļaut nozīmīgas jaunas preces un pakalpojumus, - kvalitātes pielāgošanas standartu minimumu, - izmantoto cenu standartu minimumu, - formulu, pēc kuras aprēķināmi cenu indeksi vienkāršām preču grupām. Mērķis ir arī nodrošināt tādu cenu paraugu izvēli, lai SPCI būtu pietiekami ticami un izmantojami starptautiskiem salīdzinājumiem un sniegtu informāciju, uz kuru pamatojoties, varētu noteikt paraugu ņemšanas standartu minimumu. 2. pants Definīcijas Šajā regulā piemēro šādas definīcijas: a) "sākotnēji SPCI iekļautās preces un pakalpojumi" ir definēti kā tās četrciparu kategorijas un apakškategorijas, kas konkretizētas IPK/SPCI klasifikācijā (individuālā patēriņa klasifikācija pēc mērķa, kas pakārtota SPCI vajadzībām), kura dota I pielikumā; b) "jaunas nozīmīgas preces un pakalpojumi" ir definētas kā tās preces un pakalpojumi, kuru cenu pārmaiņas nav skaidri iekļautas dalībvalsts SPCI un kuru iegādei prognozētie patērētāju izdevumi ir kļuvuši vismaz par vienu tūkstošo daļu tajā patēriņā, kas ietverts attiecīgajā SPCI; c) "kvalitātes pārmaiņas" notiek tad, kad dalībvalsts konstatē, ka pārmaiņas parametros izraisījušas nozīmīgas atšķirības preces vai pakalpojuma jaunā veida vai modeļa lietošanā, un tās preces vai pakalpojuma lietošanā, kura sākotnēji tika izvēlēta cenu noteikšanai SPCI un tika aizvietota ar jauno veidu vai modeli. Kvalitātes pārmaiņas nerodas, ja SPCI paraugs tiek pilnīgi pārskatīts; d) "kvalitātes pielāgojums" ir procedūra, ar kuru tiek pieļautas kvalitātes pārmaiņas, palielinot vai samazinot novēroto pašreizējo vai atsauces cenu ar koeficientu vai summu, kas vienāda ar šīs kvalitatīvās pārmaiņas vērtību; e) "mērķa paraugs" ir preču un pakalpojumu cenu kopums, kuru dalībvalsts plāno iegūt, lai aprēķinātu SPCI, sākot ar 1997. gada janvāri, vai kādā vēlākā datumā, lai tas atbilstu pašu dalībvalstu vai jebkādam citam Eiropas ticamības vai salīdzināmības standartam; f) "novērotā cena" ir cena, kuru dalībvalstis faktiski apstiprinājušas; g) "aprēķinātā cena" ir cena, ar kuru aizvieto novēroto cenu un kura pamatojas uz atbilstīgu aprēķināšanas procedūru. Iepriekš novērotās cenas neuzskata par aprēķinātām cenām, ja nevar pierādīt, ka tās pareizi aprēķinātas; h) "aizstājēja cena" ir tās preces vai pakalpojuma novērotā cena, kas paņemta par tiešu aizvietotāju precei vai pakalpojumam, kura cena iekļauta mērķa paraugā; i) "vienkāršās preču grupas indekss" ir cenu indekss vienkāršai grupai, kurā ir tikai dati par cenām; j) "vienkārša preču grupa" attiecas uz izdevumiem vai patēriņu, kas ietverts vissīkākās SPCI stratifikācijas līmenī un kurā droša izdevumu informācija nav pieejama, lai veiktu vērtēšanu; k) "paraugu ņemšana" attiecas uz jebkuru procedūru SPCI sastādīšanā, kurā tiek ņemts to cenu kopsummas paraugs, kas pieejams patērētājiem, un izmantots cenu pārmaiņu noteikšanai kādā preču vai pakalpojumu kategorijā, kas iekļauta SPCI; l) "yicamība" tiek vērtēta atbilstīgi "precizitātei" jeb paraugu ņemšanā pieļauto kļūdu līmenim un "raksturīgumam", kas ir saistīts ar objektivitāti. II. PASĀKUMI SPCI SALĪDZINĀMĪBAS, TICAMĪBAS UN ATBILSTĪBAS NODROŠINĀŠANAI 3. pants Sākotnējā iekļaušana Par salīdzināmiem uzskata SPCI, kurā iekļauti cenu indeksi un vērtējums katrai kategorijai, kas dots I pielikumā un kas atbilst vairāk nekā vienai tūkstošajai daļai no kopējiem izdevumiem, kas aptver visas šīs kategorijas. 4. pants Jaunas nozīmīgas preces un pakalpojumi Dalībvalstis: a) cenšas sistemātiski noskaidrot jaunas nozīmīgas preces un pakalpojumus; un b) pārbauda to preču un pakalpojumu nozīmīgumu, kuras izziņotas par jaunām un nozīmīgām citās dalībvalstīs. SPCI aprēķina, ņemot vērā jaunas nozīmīgas preces vai pakalpojuma cenas pārmaiņas, ja šī prece vai pakalpojums atbilst 2. panta b) punkta definīcijai. Tas jāizdara 12 mēnešos no to noskaidrošanas, vai nu precizējot vērtējumus attiecīgajā IPK/SPCI kategorijā vai kādā no tās elementiem, kuru klasifikācija dota šīs regulas I pielikumā, vai pieskaitot daļu no vērtības konkrēti jaunajai nozīmīgajai precei vai pakalpojumam. 5. pants Kvalitātes precizēšanas procedūru standartu minimums 1. Tie SPCI, kuriem tiek precizēta kvalitāte, uzskatāmi par salīdzināmiem. Ja notiek kvalitātes pārmaiņas, dalībvalstis aprēķina cenu indeksus, veicot nepieciešamos kvalitātes pielāgojumus, kas pamatojas uz precīziem kvalitātes pārmaiņu vērtības aprēķiniem. Ja valstī šādi aprēķini netiek veikti, dalībvalstis izmanto aprēķinus, kas pamatojas uz Komisijas (Eurostat) sniegto informāciju, ja tā ir pieejama un izmantojama. 2. Ja nav pieejami nekādi aprēķini, cenu pārmaiņas aprēķina kā starpību starp izvēlētā aizvietotāja cenu un aizvietotā priekšmeta cenu. Kvalitātes pārmaiņu nekādā gadījumā nedrīkst aprēķināt kā visu starpību starp abiem priekšmetiem, ja šāda aprēķina pareizību nav iespējams pamatot. Ja aizvietošana jāveic pēc tam, kad preces vai pakalpojumi piedāvāti par pazeminātām cenām, šie aizvietotāji jāizvēlas pēc to izmantošanas līdzības no patērētāja viedokļa, nevis pēc cenas līdzības. 6. pants Cenu standartu minimums 1. Dalībvalstis aprēķina SPCI, izmantojot mērķa parauga novērotās cenas: a) ja nepieciešama mērķa parauga ikmēneša novērošana, taču šāda novērošana nenotiek, jo priekšmets nav pieejams, vai cita iemesla dēļ, var izmantot aprēķinātās cenas pirmajam vai otrajam mēnesim, bet trešajam mēnesim izmanto aizstājēja cenas; b) ja izņēmuma gadījumā mērķa paraugam novērošana vajadzīga retāk nekā reizi mēnesī, prognozētās cenas izmanto mēnešiem, kuros novērotās cenas nav obligātas. Prognozētās cenas var izmantot arī pirmajā reizē, kad cenu novērošana nenotiek. Ja cenu novērošana nenotiek otro reizi pēc kārtas, jāizmanto aizstājēja cenas. 2. Ja šajā pantā aprakstītajos apstākļos aizstājēju cenas nav pieejamas, var turpināt izmantot prognozētās cenas ar noteikumu, ka to izmantošana aprobežojas ar tādu līmeni, kurā vēl var panākt salīdzināmību. 7. pants Cenu indeksi vienkāršajām preču grupām SPCI tiek sastādīti, izmantojot vienu no divām formulām, kuras dotas šīs regulas II pielikuma 1. punktā, vai arī citu salīdzināmu formulu, kuras aprēķini dod indeksu, kas no indeksa, kurš aprēķināts ar vienu no abām dotajām formulām, sistemātiski neatšķiras par vairāk nekā vienu procenta desmitdaļu vidēji vienā gadā, salīdzinot ar iepriekšējo gadu. 8. pants Paraugu ņemšanas standartu minimums Par ticamiem un salīdzināmiem uzskata SPCI, kas izveidoti no mērķa paraugiem, kuriem katrā IPK/SPCI kategorijā, ņemot vērā kategorijas vērtējumu, ir pietiekamas vienkāršās grupas, lai atspoguļotu priekšmetu daudzveidību katrā kategorijā, un pietiekamas cenas katrā vienkāršajā grupā, lai varētu ņemt vērā cenu kustības pārmaiņas populācijā. 9. pants Kvalitātes kontrole Dalībvalstis: a) sniedz Komisijai (Eurostat) pēc tās pieprasījuma informāciju par izdevumiem attiecībā uz jebkādiem izņēmumiem no aprēķinā ietvertajām precēm un pakalpojumiem, kas izteikta kā attiecība pret kopējiem SPCI ietvertajiem izdevumiem un ir pietiekama, lai novērtētu atbilstību šai regulai; b) ziņo Komisijai (Eurostat) par jaunām nozīmīgām precēm un pakalpojumiem, kad tās ir konstatētas un vajadzības gadījumā pamato, kāpēc kāda jauna nozīmīga prece vai pakalpojums nav iekļauts, lai varētu novērtēt atbilstību šai regulai; c) kontrolē kvalitātes pārmaiņu biežumu un veiktos precizējumus, kas ir pietiekami, lai novērtētu atbilstību šai regulai, un sniedz Komisijai (Eurostat) šādu informāciju pēc tās pieprasījuma; d) izveido un saglabā precīzu mērķa paraugu un nodrošina cenu novērošanas pārbaudes un cenu prognozes, kas ir pietiekamas, lai novērtētu atbilstību šai regulai. Tās Komisijai (Eurostat) pēc tās pieprasījuma sniedz šādu informāciju, lai varētu novērtēt un nodrošināt atbilstību; e) ja tiek izmantota formula, kas ir atšķirīga no šīs regulas II pielikuma 1. punktā dotajām formulām, Komisijai (Eurostat) pēc tās pieprasījuma sniedz informāciju par atšķirīgas formulas izmantošanas sekām attiecībā uz atsevišķiem periodiem un atsevišķām vienkāršajām grupām, kas ir pietiekama, lai novērtētu atbilstību šai regulai; f) Komisijai (Eurostat) pēc tās pieprasījuma sniedz precīzas ziņas par mērķa paraugiem, kas ir pietiekamas, lai novērtētu atbilstību šai regulai, kā arī pietiekamus apkopotus statistikas datus par paraugu pārstāvniecību un precizitāti, lai Komisija (Eurostat) varētu sagatavot priekšlikumus par paraugu ņemšanas minimālajiem standartiem iekļaušanai SPCI pārskatā, kas paredzēts Regulas (EK) Nr. 2494/95 15. pantā un kura termiņš ir 1997. gada oktobris. III. NOBEIGUMA NOTEIKUMI 10. pants Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 9. septembrī Komisijas vārdā — Komisijas loceklis Yves-Thibault De Silguy [1] OV L 257, 27.10.1995., 1. lpp. [2] OV L 181, 28.6.1989., 47. lpp. -------------------------------------------------- I PIELIKUMS Sākotnējā SPCI preču un pakalpojumu uzskaitījumā iekļaujamas šādas kategorijas un apakškategorijas: Kods | IPK/SPCI nosaukums | 01. | PĀRTIKA UN BEZALKOHOLISKIE DZĒRIENI | 01.1 | Pārtika | 01.1.1 | Maize un graudaugi | 01.1.2 | Gaļa | 01.1.3 | Zivis | 01.1.4 | Piens, siers un olas | 01.1.5 | Eļļas un tauki | 01.1.6 | Augļi | 01.1.7 | Dārzeņi, tostarp kartupeļi un citi bumbuļaugi | 01.1.8 | Cukurs, ievārījums, medus, sīrupi, šokolāde un konditorejas izstrādājumi | 01.1.9 | Pārtikas produkti, citur neminēti | 01.2 | Bezalkoholiskie dzērieni | 01.2.1 | Kafija, tēja un kakao | 01.2.2 | Minerālūdeņi, atspirdzinoši dzērieni un sulas | 02. | ALKOHOLISKIE DZĒRIENI UN TABAKA | 02.1 | Alkoholiskie dzērieni | 02.1.1 | Stiprie alkoholiskie dzērieni | 02.1.2 | Vīns | 02.1.3 | Alus | 02.2 | Tabaka | 02.2.1 | Tabaka | 03. | APĢĒRBS UN APAVI | 03.1 | Apģērbs | 03.1.1 | Audumi | 03.1.2 | Gatavi apģērbi | 03.1.3 | Citi apģērba veidi un aksesuāri | 03.1.4 | Apģērba ķīmiskā tīrīšana, labošana un noma | 03.2 | Apavi | 03.2.1 | Kurpes un citi apavi | 03.2.2 | Apavu kopšana, labošana un noma | 04. | MĀJOKLIS, ŪDENS, ELEKTRĪBA, GĀZE UN CITI KURINĀMĀ VEIDI | 04.1 | Mājokļa reālā īres maksa | 04.1.1 | Mājokļa reālā īres maksa, kuru sedz īrnieki | 04.1.2 | Citi reālie īres maksājumi | 04.3 | Mājokļa regulāra uzturēšana un remonti | 04.3.1 | Mājokļa regulārai uzturēšanai un remontiem nepieciešamie ražojumi | 04.3.2 | Mājokļa regulārai uzturēšanai un remontiem nepieciešamie pakalpojumi | 04.4 | Citi ar mājokli saistītie pakalpojumi | 04.4.1A | Atkritumu savākšana — patērētāji maksā atbilstīgi patēriņam | 04.4.2A | Notekūdeņu savākšanas pakalpojumi — patērētāji maksā atbilstīgi patēriņam | 04.4.3A | Apgāde ar ūdeni — patērētāji maksā atbilstīgi patēriņam | 04.4.4 | Citi ar mājokli saistītie pakalpojumi, citur neminēti | 04.5 | Elektrība, gāze un citi kurināmā veidi | 04.5.1 | Elektrība | 04.5.2 | Gāze | 04.5.3 | Šķidrais kurināmais | 04.5.4 | Cietais kurināmais | 04.5.5 | Karstais ūdens, tvaiks un ledus | 05. | MĀJAS APRĪKOJUMS, SADZĪVES TEHNIKA UN REGULĀRA MĀJOKĻA UZTURĒŠANA KĀRTĪBĀ | 05.1 | Mēbeles, aprīkojums un rotājumi, paklāji un citi grīdu segumi un remonti | 05.1.1 | Mēbeles un iekārtas | 05.1.2 | Paklāji un citi grīdu segumi | 05.1.3 | Mēbeļu, iekārtu un grīdu segumu remonts | 05.2 | Interjera audumi | 05.2.1 | Interjera audumi | 05.3 | Apkures un ēdienu gatavošanas ierīces, ledusskapji, veļas mazgājamās mašīnas un līdzīgas lielas mājsaimniecības ierīces, tostarp to piederumi un remonts | 05.3.1 | Lielas mājsaimniecības ierīces, gan elektriskas, gan citas | 05.3.2 | Nelielas elektriskas mājsaimniecības ierīces | 05.3.3 | Mājsaimniecības ierīču remonts | 05.4 | Stikla trauki, galda piederumi un virtuves piederumi | 05.4.1 | Stikla trauki, galda piederumi un virtuves piederumi | 05.5 | Darbarīki un instrumenti darbam mājā un dārzā | 05.5.1 | Lielākie darbarīki un instrumenti | 05.5.2 | Nelieli darbarīki un dažādi piederumi | 05.6 | Preces un pakalpojumi regulārai mājokļa uzturēšanai | 05.6.1 | Īslaicīgi lietojamas preces mājai | 05.6.2 | Sadzīves pakalpojumi un mājas uzturēšanas pakalpojumi | 06.A | VESELĪBAS AIZSARDZĪBA -preces, par kurām maksā patērētājs, nesaņemot par to kompensāciju | 06.1A | Medicīniskie un farmaceitiskie izstrādājumi un ārstniecības piederumi un ierīces, par kurām maksā patērētājs, nesaņemot par to kompensāciju | 06.1.1A | Farmaceitiskie preparāti un ražojumi, par kuriem maksā patērētājs, nesaņemot par to kompensāciju | 06.1.2A | Citi medicīniskie izstrādājumi, par kuriem maksā patērētājs, nesaņemot par to kompensāciju | 06.1.3A | Ārstniecības ierīces un iekārtas, par kurām maksā patērētājs, nesaņemot par to kompensāciju | 07. | TRANSPORTS | 07.1 | Transportlīdzekļu iegāde | 07.1.1A | Jaunas automašīnas | 07.1.1B | Lietotas automašīnas | 07.1.2 | Motocikli | 07.1.3 | Velosipēdi | 07.2 | Privāto transportlīdzekļu izmantošana | 07.2.1 | Rezerves daļas un piederumi | 07.2.2 | Degviela un smērvielas | 07.2.3 | Uzturēšana un remonts | 07.2.4 | Citi pakalpojumi, kuri attiecas privāto transportu, izmantojot ESA konvencijas | 07.3 | Transporta pakalpojumi | 07.3.1 | Dzelzceļa pasažieru transports | 07.3.2 | Pasažieru pārvadāšana pa ceļu | 07.3.3 | Pasažieru pārvadāšana pa gaisu | 07.3.4 | Pasažieru pārvadāšana pa jūras un iekšzemes ūdensceļiem | 07.3.5 | Citi maksas transporta pakalpojumi | 08. | SAKARI | 08.1 | Sakari | 08.1.1 | Pasta pakalpojumi | 08.1.2 | Telefona un telefaksa ierīces | 08.1.3 | Telefona, telegrāfa un telefaksa pakalpojumi | 09. | IZKLAIDES UN KULTŪRAS PASĀKUMI | 09.1 | Ierīces un piederumi, tostarp to remonts | 09.1.1. | Skaņu un attēlu uztveršanas, ierakstīšanas un reproducēšanas ierīces | 09.1.2 | Fotografēšanas un filmēšanas ierīces un optiskie instrumenti | 09.1.3 | Datu apstrādes ierīces | 09.1.4 | Citas galvenās ilgtermiņa ierīces atpūtas un kultūras vajadzībām | 09.1.5 | Spēles, rotaļlietas un preces vaļaspriekam, sporta inventārs, inventārs apmetnēm un atpūtai brīvā dabā | 09.1.6 | Attēlu un skaņu ierakstīšanas ierīces | 09.1.7 | Dārzkopība | 09.1.8 | Mājdzīvnieki | 09.1.9 | Atpūtai un kultūrai nepieciešamo ierīču un piederumu remonts | 09.2 | Atpūtas un kultūras pakalpojumi | 09.2.1 | Grupu atpūtas un kultūras pakalpojumi | 09.2.2 | Citi atpūtas un kultūras pakalpojumi | 09.3 | Laikraksti, grāmatas un rakstāmlietas | 09.3.1 | Grāmatas | 09.3.2 | Laikraksti un periodiskie izdevumi | 09.3.3 | Dažādi poligrāfiskie izdevumi | 09.3.4 | Rakstāmlietas un zīmēšanas piederumi | 09.4 | Tūrisma ceļojumi — bez ceļojuma apdrošināšanas | 09.4.1 | Tūrisma ceļojumi — bez ceļojuma apdrošināšanas | 10.A | IZGLĪTĪBA — kuru parasti dalībvalstīs apmaksā patērētāji | 11. | VIESNĪCAS, KAFEJNĪCAS UN RESTORĀNI | 11.1 | Sabiedriskā ēdināšana | 11.1.1 | Restorāni un kafejnīcas | 11.1.2 | Ēdnīcas | 11.2 | Viesnīcu pakalpojumi — dalībvalsts teritorijā | 11.2.1 | Viesnīcu pakalpojumi — dalībvalsts teritorijā | 12. | DAŽĀDAS PRECES UN PAKALPOJUMI | 12.1 | Personiskā higiēna un ķermeņa kopšana | 12.1.1 | Frizētavas un skaistumkopšanas saloni | 12.1.2 | Personiskās higiēnas ierīces, piederumi un produkti | 12.2 | Personiskie piederumi, citur neminēti | 12.2.1 | Rotaslietas, pulksteņi, rokaspulksteņi | 12.2.2 | Citas personiskās lietas | 12.4A | Apdrošināšana | 12.4.2A | Ar mājokli saistītā apdrošināšana — mājas mantas apdrošināšana | 12.4.4A | Ar transportu saistītā apdrošināšana — transportlīdzekļa apdrošināšana — bez ceļojuma apdrošināšanas | 12.5A | Banku pakalpojumi, citur neminēti — neskaitot procentu maksājumus un komisijas, kas izteiktas procentos no darījuma summas | 12.5.1A | Banku pakalpojumi, citur neminēti — neskaitot procentu maksājumus un komisijas, kas izteiktas procentos no darījuma summas | 12.6 | Citi pakalpojumi, citur neminēti | 12.6.1 | Citi pakalpojumi, citur neminēti | -------------------------------------------------- II PIELIKUMS Vienkāršo grupu sastādīšanas formulas 1. ∑p ∑p b , vai vidējais ģeometriskais cenu koeficients ∏p ∏p kur pt ir pašreizējā cena, pb ir atsauces cena, un n ir šādu cenu skaits vienkāršā grupā. Var izmantot arī citu formulu, ja tā atbilst salīdzināmības prasībām, kas noteiktas 7. pantā. 2. Cenas relatīvo lielumu vidējo aritmētisko rādītāju ∑ parasti nevajadzētu izmantot, jo tas daudzos gadījumos dod rezultātu, kas neatbilst salīdzināmības prasībām. To var izmantot tikai tādos gadījumos, kur var pierādīt, ka tas atbilst salīdzināmības prasībām. 3. Vienkāršās grupas cenu indeksu var aprēķināt kā virknes indeksu, izmantojot vienu no iepriekš parādītajām formulām. Piemēram, izmantojot vidējo aritmētisko koeficientu: I = i∈s i∈s · i∈s i∈s … i∈s i∈s , kur Pit nozīmē ith cenu kotāciju attiecīgajā vienkāršajā grupā periodā t un st nozīmē cenu paraugu, kas iegūts vienkāršajai grupai laika periodā t. Šo paraugu iespējams precizēt reizi mēnesī vai parasti, ja cenas nevar iegūt, garākos periodos. Ja starp bāzes periodu b un periodu t nav informācijas papildinājuma, I tb kļūst parI tb = ∑ P ∑ P , vienkāršais vidējais aritmētiskais koeficients (vai līdzīgi kā iepriekš aprakstītajā ģeometriskajā formulā). Relatīvo cenas rādītāju vidējo aritmētisko nedrīkst izmantot, ja virknes intervāli ir biežāki par vienu gadu. --------------------------------------------------